《追和野亭八咏 野亭二首 其一》
明代·黄衷

起家长是御炉边，清鉴人窥学士泉。不见楼台先得地，已闻剑履罢朝天。

四时道在成功后，二室图开引兴年。自昔关河无限事，午桥庄上有龙眠。

作者简介：明广东南海人，字子和。弘治九年进士。授南京户部主事，监江北诸仓，清查积年侵羡，得粟十余万石。历户部员外郎、湖州知府、晋广西参政，督粮严法绳奸，境内肃然。后抚云南，镇湖广皆有政绩。官至兵部右侍郎。致仕卒，年八十。有《海语》、《矩洲集》等。